ተጨማሪ 9 ሰዎች በኮረና ቫይረስ ተያዙ
አዲስ አበባ ፦ ባለፉት 24 ሰዓታት በተደረገ የላቦራቶሪ ምርመራ ተጨማሪ 9 ሰዎች በቫይረሱ መያዛቸው ተገለፀ። ከኮረና ቫይረስ ያገገሙ ሰዎች 123 መድረሳቸውንም የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው 3ሺ 460 ሰዎች መካከል 24 ሰዎች ቫይረሱ ተገኝቶባቸዋል። 
ቫይረሱ የተገኘባቸው 8 ወንድ እና 1 ሴት ኢትዮጵያዊ ናቸው ። ከ20 – 49 የእድሜ ክልል ውስጥ ይገኛሉ። 5 የውጭ ሀገር የጉዞ ታሪክ ያላቸው ፣2 በበሽታው ከተያዘ ሰው ጋር ንክኪ የነበራቸው ሲሆኑ፣2 የውጭ ሀገር የጉዞ ታሪክ የሌላቸው ፣ በበሽታው ከተያዘ ሰው ጋር ንክኪ ያልነበራቸው መሆኑን አመልክተዋል ።
ቫይረሱ ከተገኘባቸው 3 ከአዲስ አበባ፣ 1 ከትግራይ፣1 ከሶማሌ፣2 ከአፋር፣2 ከአማራ ክልል ለይቶ ማቆያ የነበሩ መሆኑንም ጠቁመዋል ።
ባለፉት 24 ሰዓት ውስጥ 1 ሰው ከበሽታው ማገገሙን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 123 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 398 መሆኑን ጠቁመው ፣ ከእነዚህም ውስጥ 268 ሰዎች በለይቶ ህክምና ላይ መሆናቸውን አስታውቀዋል።እስካሁን ለ 69 ሺ507 ሰዎች የላብራቶሪ ምርመራ መሰራቱንም ገልጸዋል። 
በቫይረሱ 5 ሰዎች ህይወት ማለፉ የሚታወስ ሲሆን፣ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ግንቦት 14/2012 በጋዜጣው ሪፖርተር